ddrg/super_eurlex huggingface dataset:
A.

tā kā KZP regulas mērķi ir garantēt “to, ka zvejas un akvakultūras darbības ilgtermiņā ir ekoloģiski ilgtspējīgas un tiek pārvaldītas atbilstīgi mērķim nodrošināt ieguvumus ekonomiskajā, sociālajā un nodarbinātības jomā un veicināt pārtikas pieejamību”, ievērot “piesardzīgu pieeju zvejniecības pārvaldībai un [..] nodrošināt to, lai dzīvo jūras bioloģisko resursu izmantošanas rezultātā iegūto sugu populācijas tiktu atjaunotas un uzturētas virs līmeņa, kas nodrošina maksimālo ilgtspējīgas ieguves apjomu”, un tā “īsteno ekosistēmas pieeju zvejniecības pārvaldībā, lai nodrošinātu to, ka tiek mazināta zvejas darbību negatīvā ietekme uz jūras ekosistēmu”, “palīdz nodrošināt pietiekami augstu dzīves līmeni tiem, kas ir atkarīgi no zvejas darbībām, ievērojot piekrastes zvejniecību un sociāli ekonomiskos aspektus” un “veicina piekrastes zvejas darbības, ņemot vērā to sociāli ekonomiskos aspektus”;
P.

tā kā neatkarīgā arodbiedrību kustība Baltkrievijā jau daudzus gadus ir saskārusies ar smagiem uzbrukumiem; tā kā arodbiedrību telpas tiek novērotas, darba tiesību aktīvisti tiek pakļauti vajāšanai, nelikumīgai atlaišanai no darba un aizturēšanai, un arodbiedrību locekļi tiek iebiedēti, lai viņi atkāptos no amata; lai gan ir pārmeklētas vadītāju un locekļu privātās mājas un VDK (Baltkrievijas Valsts drošības komiteja) nesen ir nodēvējusi dažas no arodbiedrībām par “ekstrēmistu grupām”, tostarp 2022. gada 7. aprīlī tā nodēvējot REP;
66.

pieņem zināšanai to, ka ieguves rūpniecība ir augoša zilās okeāna ekonomikas nozare; uzsver valstu pienākumu atturēties no tādu pasākumu (citastarp liela mēroga attīstības projektu) veikšanas, kas var nelabvēlīgi ietekmēt iekšzemes un jūras mazapjoma zvejnieku iztiku, to teritorijas vai piekļuves tiesības, un pienākumu veikt privātu struktūru vadītu ieguves rūpniecības projektu ex ante novērtējumus, lai izvērtētu to iespējamo negatīvo ietekmi uz cilvēktiesībām vietējās zvejnieku kopienās;
21.

nosoda to, ka PSO pārstāvji dažās dalībvalstīs tieši sava darba dēļ saskaras ar fiziskiem un mutiskiem uzbrukumiem, aizskaršanu un iebiedēšanu gan tiešsaistē, gan bezsaistē; pauž nožēlu arī par to, ka ietekme uz šo pārstāvju garīgo veselību var ietvert izdegšanu, depresiju, palīdzēšanas radītu traumu un nogurumu no līdzcietības un ka psiholoģiskā ietekme uz PSO pārstāvjiem, ko var radīt viņu darbs, nav pietiekami izpētīta; uzsver, ka bērni un jaunieši ir īpaši neaizsargāti, jo viņi var neziņot par naida un aizskaršanas darbībām, jo viņi nezin aizskarošas izturēšanās definīciju un to, kā un kopā ar ko risināt šo problēmu;
68.

norāda, ka liela nozīme ir tam, lai attiecīgās iestādes samērīgi uzraudzītu, pārbaudītu un nepieciešamības gadījumā sodītu ekonomikas dalībniekus — neatkarīgi no to iedibinājuma dalībvalsts —, kuri neievēro tiesību aktus; uzsver, ka ir svarīgi ne tikai izmantot instrumentus, kas paredzēti valstu iestāžu un Komisijas sadarbībai tirgus uzraudzības jomā, bet arī izstrādāt jaunus instrumentus, lai iepriekš brīdinātu par neatbilstības problēmām, kas apdraud patērētāju drošību, it īpaši, šajā nolūkā nodrošinot pastiprinātu uzraudzību Eiropas līmenī;
C.

tā kā laikposmā no 2020. gada 1. jūlija līdz 2021. gada beigām saistībā ar Nacionālās drošības likumu (NDL) Honkongas policija ir arestējusi vai pavēlējusi arestēt vismaz 139 personas; tā kā 2021. gada beigās oficiāli bija apsūdzēti 94 cilvēki, no kuriem 60 atradās pirmstiesas apcietinājumā; tā kā miermīlīga politisko uzskatu paušana tiek nesamērīgi ierobežota un NDL pat noteic to par krimināli sodāmu darbību; tā kā plaši pazīstamiem aktīvistiem, piemēram, Chow Hang-tung, ir izvirzīta apsūdzība par iedzīvotāju mudināšanu aizdegt sveces, godinot Tjaņaņmeņas laukuma notikumu upuru piemiņu, un tā kā Honkongas alianse Ķīnas patriotisko demokrātisko kustību atbalstam tika likvidēta pēc tam, kad šo gadskārtējo Tjaņaņmeņas piemiņas pasākumu ar aizdegtām svecēm, kuru grupa ir rīkojusi jau 30 gadus, varas iestādes izmantoja par pierādījumu, ka tā “apdraud nacionālo drošību”; tā kā NDL klaji pārkāpj principu “viena valsts, divas sistēmas” un Ķīnas un Lielbritānijas kopīgo deklarāciju;
A.

tā kā dzimumu līdztiesība ir Savienības pamatvērtība un pamatmērķis, kam būtu jāatspoguļojas visos Savienības politikas virzienos; tā kā tiesības uz vienlīdzīgu attieksmi un nediskrimināciju ir pamattiesības, kas ir nostiprinātas Līguma par Eiropas Savienību (LES) 2. pantā un 3. panta 3. punktā, Līguma par Eiropas Savienības darbību (LESD) 8., 10., 19. un 157. pantā un Eiropas Savienības Pamattiesību hartas (“Harta”) 21. un 23. pantā; tā kā Savienības Dzimumu līdztiesības stratēģijas 2020.–2025. gadam pirmais mērķis ir vērsts uz to, lai izskaustu ar dzimumu saistītu vardarbību, un raksturo to kā “vienu no mūsu sabiedrības lielākajām problēmām”, jo tā skar sievietes visos sabiedrības līmeņos neatkarīgi no vecuma, izglītības, ienākumiem, sociālās piederības vai izcelsmes vai dzīvesvietas valsts un ir viens no smagākajiem šķēršļiem ceļā uz dzimumu līdztiesību;
4.

atzīst tirdzniecības politikas izšķirošo nozīmi Covid-19 pandēmijas laikā; atkārtoti piesauc 2021. gada 10. jūnija rezolūciju par vispārējās Covid-19 pandēmijas radītās krīzes novēršanu: ietekme, ko jaunattīstības valstīs radītu atbrīvojums no PTO TRIPS līguma ievērošanas attiecībā uz Covid-19 vakcīnām, ārstēšanu un aprīkojumu, kā arī ražošanas un izgatavošanas jaudas palielināšanu; šajā sakarā uzsver nepieciešamību ministru deklarācijā saskaņā ar tirdzniecības un veselības iniciatīvu izstrādāt pamatvienošanos ar mērķi atcelt farmācijas un medicīnas preču tarifus un eksporta ierobežojumus un paredzēt noteikumus par pārredzamību un globālo sadarbību krīzes laikā; uzskata, ka šāda vienošanās ir ārkārtīgi svarīga, lai parādītu PTO nozīmi; prasa 12. MK izveidot jaunu pastāvīgu Tirdzniecības un veselības komiteju, kas palīdzētu valdībām īstenot spēkā esošos izņēmumus un elastīguma iespējas starptautiskajās tirdzniecības tiesībās un likt pamatus tirdzniecības pīlāram sarunām par gaidāmo starptautisko līgumu par reaģēšanu uz pandēmijām; uzskata, ka daudzas valstis, jo īpaši jaunattīstības valstis, saskaras ar grūtībām saistībā ar TRIPS elastīguma, jo īpaši 31.a panta, izmantošanu; atgādina, ka ES būtu aktīvi jāpiedalās uz tekstu balstītās sarunās par pagaidu atbrīvojumu no TRIPS ; šajā sakarā prasa ES atbalstīt to, ka attiecībā uz Covid-19 tiek piešķirts pagaidu atbrīvojums no dažiem TRIPS nolīguma noteikumiem, lai, novēršot globālos ražošanas ierobežojumus un piedāvājuma trūkumu, uzlabotu iespēju globālā mērogā savlaicīgi un par pieņemamu cenu saņemt Covid-19 vakcīnas, terapiju un diagnostiku;
—

ņemot vērā organizācijas Amnesty International2021. gada 10. augusta ziņojumu ““I Don’t Know If They Realized I Was A Person”: Rape and Other Sexual Violence in the Conflict in Tigray, Ethiopia” (““Nezinu, vai viņi aptvēra, ka es esmu cilvēks”: izvarošana un cita seksuāla vardarbība konfliktā Tigrajā, Etiopijā”),
—

ņemot vērā 2018. gada 26. aprīļa pētījumu “Targeted sanctions against individuals on grounds of grave human rights violations — impact, trends and prospects at EU level” (“Mērķtiecīgas sankcijas pret personām, kas vainojamas smagos cilvēktiesību pārkāpumos —ietekme, tendences un perspektīvas ES līmenī”),
1.

norāda, ka 2019. gadā bankas parakstīto aizdevumu apmērs sasniedza 63,3 miljardus EUR (no tiem 61,9 miljardi EUR ir bankas pašu resursi), kas atbilst 2019. gada darbības plānā noteiktajam mērķim (63 miljardi EUR +/-10 %), un ievērojami pārsniedza 2018. gada apmērus (55,6 miljardi EUR, no kuriem 54,3 miljardi EUR bija bankas pašu resursi); norāda, ka kopumā 2019. gadā tika izmaksāti 48,1 miljards EUR (no tiem 47,5 miljardi EUR no bankas pašu resursiem), salīdzinot ar 52,6 miljardiem EUR 2018. gadā (no kuriem 51,8 miljardi EUR no bankas pašu resursiem); norāda, ka EIB ir guvusi labus finanšu rezultātus, reģistrējot gada neto pārpalikumu 2,4 miljardu EUR apmērā 2019. gadā salīdzinājumā ar 2,3 miljardiem EUR 2018. gadā;
L.

tā kā laikposmā no 2014. līdz 2020. gadam EJZF Bulgārijai piešķīris vairāk nekā 88 miljonus EUR un Rumānijai – vairāk nekā 168 miljonus EUR; tā kā saskaņā ar jaunāko pieejamo informāciju (2020. gada 31. decembris) finansējuma apguves līmenis abās valstīs joprojām ir viens no zemākajiem ES, proti, Bulgārija ir izlietojusi tikai 36,34 % no piešķirtā finansējuma un Rumānija – tikai 33,72 %; tā kā zemāks apguves līmenis varētu nozīmēt, ka attiecīgās valstis nav izmantojušas zvejas iespējas;
L.

tā kā pārrobežu datu kopīgošana un globāla datu kopīgošana ir svarīgs faktors vērtības radīšanai, ja tiek nodrošināts privātums un intelektuālā īpašuma un īpašuma tiesību aizsardzība; tā kā ārvalstu tiesību aktu datu jomā piemērošana varētu radīt kiberdrošības risku attiecībā uz Eiropas datiem, ņemot vērā to, ka uzņēmumiem, kas darbojas dažādos reģionos, ir saistības, kas pārklājas neatkarīgi no attiecīgo datu atrašanās vietas vai to izcelsmes;
—

ņemot vērā ANO augstās cilvēktiesību komisāres biroja (OHCHR) un BINUH2021. gada 18. janvāra kopīgo ziņojumu “Unrest in Haiti: Their impact on Human Rights and the State’s obligation to protect all citizens” (“Nemieri Haiti: to ietekme uz cilvēktiesībām un valsts pienākumu aizsargāt visus iedzīvotājus”),
A.

tā kā migrācija ir globāla parādība, ko pastiprina globalizācija, pieaugošie konflikti, nevienlīdzība, klimata pārmaiņas un vides degradācija; tā kā pakāpeniska, normatīva bēgļu un migrantu tiesību attīstība mūsdienīgā starptautiskā cilvēktiesību sistēmā neatkarīgi no migrantu juridiskā statusa ir cilvēces progresa un kopīga lepnuma avots; tā kā migranti, īpaši piespiedu pārvietotās personas, joprojām ir viena no visneaizsargātākajām un nelabvēlīgākā situācijā esošām iedzīvotāju grupām visā pasaulē un turpina saskarties ar savu tiesību pārkāpumiem; tā kā sievietes, bērni, vecāka gadagājuma cilvēki un cilvēki ar invaliditāti ir vieni no visneaizsargātākajiem migrantiem; tā kā migrācija daudziem cilvēkiem joprojām ir humanitārs ceļojums, ko apgrūtina ciešanas, diskriminācija un vardarbība; tā kā tūkstošiem migrantu savas migrācijas ceļā ir zaudējuši dzīvību;
L.

tā kā pakistāniešu ģimene Shagufta Kausar un Shafqat Emmanuel 2014. gadā tika notiesāti uz nāvi par zaimošanu; tā kā šīs apsūdzības tika pamatotas ar to, ka no tālruņa numuru, kas reģistrēts uz Shagufta Kausar vārda, personai, kura šos laulātos apsūdz zaimošanā, it kā tikusi nosūtītas īsziņas, kurās apvainots pravietis Muhameds;
28.

apzinās, ka Covid-19 krīzi nevar atrisināt tikai ar pašreizējo fiskālo nostāju; tādēļ uzsver, ka ir svarīgi īstenot padziļinātas, izaugsmi veicinošas, līdzsvarotas, ilgtspējīgas un sociāli taisnīgas, konkrētām situācijām piemērotas strukturālās reformas, lai cita starpā nodrošinātu ilgtspējīgu un sociāli iekļaujošu izaugsmi un darbvietas, kas var efektīvi atbalstīt atveseļošanu, kā arī atbalstīt digitālo pārveidi un zaļo pārkārtošanos, kvalitatīvu nodarbinātību, nabadzības samazināšanu un ANO IAM īstenošanu, un var veicināt konkurētspēju un vienoto tirgu, palielinot konverģenci un spēcīgāku un ilgtspējīgu izaugsmi Savienībā un tās dalībvalstīs; norāda, ka dalībvalstu ekonomikas ilgtermiņa izaugsmes potenciālu jo īpaši var veicināt tikai ar strukturāliem uzlabojumiem; tomēr norāda, ka dalībvalstu politikas pasākumu saskaņošanas efektivitāte un panākumi būs atkarīgi no Stabilitātes un izaugsmes pakta pārskatīšanas un — atkarībā no gūtā rezultāta — no tā pielāgošanas, kā arī no dalībvalstu lielākas līdzatbildības par konkrētām valstīm adresēts ieteikumu īstenošanu;
C.

tā kā vērtības ķēde tūrismā ir viena no galvenajām Eiropas rūpniecības ekosistēmām, ko noteikusi Komisija, un tā kā tā ir sarežģīta un sastāv no četriem cieši saistītiem, galvenajiem transporta, izmitināšanas, pieredzes un starpniecības virzītājspēkiem; tā kā nozares panākumi ir atkarīgi no ietekmes pakāpes starp šiem četriem virzieniem; tā kā tūrisms ietekmē klimata pārmaiņas, radot 8 % no pasaules CO2 emisijām (12); tā kā tūrisma nozare ietver ļoti dažādus pakalpojumus un profesijas; tā kā šajā nozarē dominē galvenokārt mazie un vidējie uzņēmumi (MVU), kuru darbība rada darbvietas un labklājību reģionos, kas ir atkarīgi no tūrisma;
29.

pauž dziļas bažas par Sīrijas iedzīvotāju ciešanu turpināšanos desmit gadus pēc konflikta sākuma; pauž īpašas bažas par to, ka humānās palīdzības vajadzības Sīrijā pagājušajā gadā vien ir pieaugušas par piekto daļu un ka tagad papildu 4,5 miljoni sīriešu cieš no pārtikas trūkuma, savukārt 90 % dzīvo zem nabadzības sliekšņa; uzskata, ka humānās palīdzības pieejamībai arī turpmāk jābūt ES galvenajai prioritātei Sīrijā un ka pieaugošajām vajadzībām ir vajadzīga apjomīgāka ES finansiālā un politiskā iesaiste; norāda, ka 2021. gada jūlijā plānots atjaunot ANO Drošības padomes Rezolūciju 2533 par robežšķērsošanas punktu Bab al Hawa ; pauž nožēlu par to, ka Krievija un Ķīna pēdējā balsošanā atturējās tā vietā, lai atbalstītu šo rezolūciju; uzskata, ka humānā palīdzība pāri robežai nebūs pietiekama, lai apmierinātu to iedzīvotāju vajadzības, kuri šobrīd ir no tās atkarīgi; atgādina, ka 2,4 miljonu sīriešu izdzīvošana ir atkarīga no šīs robežšķērsošanas vietas un ka, nepagarinot iespēju šķērsot robežu par vismaz 12 mēnešiem, rastos smagas un viņu dzīvībai bīstamas sekas; nosoda to ANO Drošības padomes locekļu rīcību, kas politisku mērķu dēļ ir centušies ierobežot humānās palīdzības piekļuvi; mudina visus ANO Drošības padomes locekļus atbalstīt rezolūcijas par palīdzības pārrobežu sniegšanu atjaunošanu, lai izvairītos no humanitārās krīzes saasināšanās un nodrošinātu, ka tiek paplašināti un atbalstīti pārrobežu pasākumi, ko veic saskaņā ar humanitāriem principiem; uzsver, ka ir svarīgi nodrošināt tūlītēju Bab al-Salam un Yarubiyah robežšķērsošanas punktu atkārtotu apstiprināšanu saskaņā ar ANO Ģenerālās asamblejas Rezolūciju 74/169, lai nodrošinātu, ka palīdzība pa vistiešāko ceļu sasniedz iedzīvotājus, kam tā nepieciešama gan ziemeļrietumos, gan ziemeļaustrumos; uzsver, ka ir svarīgi nodrošināt, lai humānā palīdzība tiktu novirzīta tikai tiem, kam tā visvairāk nepieciešama;
57.

saistībā ar mākslīgo intelektu uzsver kiberdrošības nozīmi, turklāt gan uzbrukuma, gan aizsardzības scenārijos; šajā sakarībā norāda, cik svarīga ir starptautiskā sadarbība un publiska informācijas izplatīšana un apmaiņa par IT drošības vājajām vietām un to novēršanas iespējām; aicina īstenot starptautisku sadarbību kiberdrošības jomā, lai tādējādi efektīvi izmantotu un ieviestu mākslīgo intelektu un nodrošinātu aizsardzību pret mākslīgā intelekta ļaunprātīgu izmantošanu un kiberuzbrukumiem; turklāt norāda uz IT sistēmu un mākslīgā intelekta divējādas izmantošanas iespējām (t. i., izmantošanu civiliem un militāriem mērķiem) un aicina to efektīvi reglamentēt;
13.

uzskata, ka sadarbībai ar citām Parlamenta komitejām ir ļoti būtiska nozīme, lai vispusīgi izskatītu lūgumrakstus; norāda, ka 2019. gadā 65 lūgumraksti tika nosūtīti citām komitejām atzinuma sniegšanai un 351 — informācijai un ka no citām komitejām tika saņemti 38 atzinumi un 9 apliecinājumi par to, ka komitejas savā darbā ir ņēmušas vērā lūgumrakstus; turklāt norāda, ka 2018. gadā 47 lūgumraksti tika nosūtīti citām komitejām atzinuma sniegšanai un 660 — informācijai un ka no citām komitejām tika saņemti 30 atzinumi un 38 apliecinājumi par to, ka komitejas savā darbā ir ņēmušas vērā lūgumrakstus; atgādina, ka lūgumrakstu iesniedzēji tiek informēti par lēmumiem pieprasīt citu komiteju atzinumus saistībā ar lūgumrakstu izskatīšanu; tāpēc uzsver, ka citu komiteju ieguldījums ir nozīmīgs, jo tas ļauj Parlamentam ātrāk un efektīvāk reaģēt uz iedzīvotāju problēmām;
9.

uzsver, ka abi likumdevēji ir vienojušies par to, ka Regula par vispārēju nosacītības režīmu Savienības budžeta aizsardzībai stājas spēkā 2021. gada 1. janvārī un ka to piemēros visām saistībām un maksājumiem; atgādina, ka šīs regulas piemērojamība nevar tikt pakārtota vadlīniju pieņemšanai, jo apstiprinātais teksts ir pietiekami skaidrs un īstenošanas instrumenti nav paredzēti; sagaida, ka Komisija kā Līgumu uzraudzītāja nodrošinās to, ka regula ir pilnībā piemērojama no dienas, par kuru vienojušies abi likumdevēji, un atgādina, ka tikai Tiesa var atcelt regulu vai tās daļu; apstiprina, ka tad, ja kāda dalībvalsts vēlētos atcelt regulu vai tās daļas, Parlaments Tiesā aizstāvēs tās spēkā esamību, un sagaida no Komisijas, ka tā iejauksies, lai atbalstītu Parlamenta nostāju; uzver, ka tādā gadījumā Parlaments prasīs, lai Tiesa īsteno paātrinātu tiesvedību; atgādina par LESD 265. pantu un paziņo, ka ir gatavs to izmantot;
—

ņemot vērā Parlamenta Pilsoņu tiesību un konstitucionālo jautājumu politikas departamenta 2019. gada 28. februāra pētījumu “Disinformation and propaganda – impact on the functioning of the rule of law in the EU and its Member States” (“Dezinformācija un propaganda: ietekme uz tiesiskuma darbību ES un tās dalībvalstīs”),
E.

tā kā “[l]ai nodrošinātu atbilstīgu Eiropas Parlamenta un Padomes iesaisti savstarpības mehānisma piemērošanas otrajā posmā, ņemot vērā atbrīvojuma no vīzu prasības apturēšanas ārkārtīgi augsto politisko jutīgumu visiem Regulas (EK) Nr. 539/2001 II pielikumā uzskaitītās trešās valsts pilsoņiem un tās horizontālo ietekmi uz dalībvalstīm, asociētajām Šengenas valstīm un pašu Savienību, jo īpaši attiecībā uz to ārējām attiecībām un Šengenas zonas vispārējo darbību, [..] saskaņā ar Līguma par Eiropas Savienības darbību 290. pantu” Komisijai tika deleģētas “pilnvaras pieņemt aktus attiecībā uz dažiem savstarpības mehānisma elementiem”, tostarp uz atbrīvojuma no vīzu prasības apturēšanu visiem attiecīgās trešās valsts valstspiederīgajiem;
5.

aicina Komisiju stiprināt saikni starp ES galvenajiem finanšu un politikas instrumentiem un mērķiem, kas saistīti ar romu izcelsmes cilvēku sociālekonomisko attīstību un iekļaušanu, kas izklāstīti Komisijas juridiski saistošajā priekšlikumā; aicina Komisiju romu izcelsmes cilvēku līdztiesībai, iekļaušanai un līdzdalībai piesaistīt finansējumu no daudzgadu finanšu shēmas 2021.–2027. gadam un ES atveseļošanas plāna; šajā ziņā stingri uzsver, ka struktūrām, kas iesaistās diskriminējošā praksē pret romu izcelsmes cilvēkiem vai pieņem lēmumus vai īsteno pasākumus ar līdzvērtīgu rezultātu, nevajadzētu būt tiesīgām saņemt finansējumu no Savienības budžeta; aicina Komisiju, dalībvalstis un paplašināšanās procesā iesaistītās valstis pielāgot esošos galvenos finanšu mehānismus un padarīt tos elastīgus kombinētai līdzekļu izmantošanai romu izcelsmes cilvēku kopienās, atbalstot piekļuvi informācijai, informēšanas pasākumus, spēju veidošanu, tehniskās palīdzības sniegšanu un garantijas finansējuma pieteikumu iesniegšanas procesā; uzskata, ka līdzekļus bieži visefektīvāk ir izmantot vietējā līmenī, kur to veic vietējās pašvaldības un NVO, tāpēc aicina Komisija palielināt šīm struktūrām tieši sadalīto līdzekļu daudzumu un īstenošanā iesaistīt vietējo romu izcelsmes cilvēku pārstāvjus; uzskata, ka romu izcelsmes cilvēku un viņiem labvēlīgo pilsoniskās sabiedrības organizāciju atbalstīšanā būtu jāparedz vērā elastīgākas līdzfinansējuma prasības, jo daudzas NVO, jo īpaši vietējā līmenī, nevar atļauties savus finanšu ieguldījumus, kas ir šķērslis vietējo NVO piekļuvei ES finansējumam; aicina Komisiju efektīvi reaģēt uz bažām par to, ka dažās dalībvalstīs arvien vairāk tiek vājināta neatkarīga pilsoniskā sabiedrība; ir nobažījies par to, ka koronavīrusa pandēmijas dēļ var tikt samazināts finansējums, kas DFS 2021.–2027. gadam piešķirts programmai “Tiesības un vērtības”, savukārt tas negatīvi ietekmēs pilsoniskās sabiedrības organizācijas, kuras darbojas romu izcelsmes cilvēku kopienu labā un tāpēc skars minēto organizāciju iespējas vērsties pie šīm kopienām; aicina Komisiju un dalībvalstis efektīvi novērst šo risku;
C.

tā kā Komisija 2019. gada 14. oktobrī publicēja savu trešo ziņojumu par ES brīvās tirdzniecības nolīgumu (BTN) īstenošanu, kurā konstatēts, ka 2018. gadā 33 % no ES eksporta un 29 % no ES importa veidoja tirdzniecība ar BTN partneriem; tā kā 2018. gadā ES tirdzniecības bilances pārpalikums ar BTN partneriem bija 84,6 miljardi EUR salīdzinājumā ar tās kopējo tirdzniecības deficītu 24,6 miljardu EUR apmērā; tā kā saskaņā ar Eiropas Komisijas nesen sagatavotu ziņojumu jaunattīstības valstu eksports uz ES, izmantojot īpašās tirdzniecības preferences (ĪTP) laikā no 2016. līdz 2018. gadam palielinājās par 16,2 %, un eksporta vērtība palielinājās no 158 miljardiem EUR 2016. gadā līdz 183,6 miljardiem EUR 2018. gadā; tā kā tiek lēsts, ka Covid-19 ietekmes dēļ pasaules tirdzniecības apjoms samazināsies par 13–32 %; tā kā tiek prognozēts, ka preču un pakalpojumu eksports no ES-27 valstīm samazināsies par 9,2 % un imports no ES-27 valstīm – par 8,8 %, savukārt SVF prognozē, ka ES IKP samazināsies par 7,5 %;
D.

tā kā Komisija nav sniegusi paskaidrojumus par pagarināšanas iemesliem, izņemot šādu norādi: “Ņemot vērā to, ka no pieteikumu iesniedzējiem neatkarīgu iemeslu dēļ visu šo darbīgo vielu novērtēšana ir aizkavējusies, to apstiprinājuma periodi, visdrīzāk, beigsies, pirms tiks pieņemts lēmums par to atjaunošanu”;
6.

konstatē, ka saskaņā ar regulas projektu flonikamīda MAL tiktu palielināti no 0,03 līdz 0,5 mg/kg zemenēm, no 0,03 līdz 1 mg/kg kazenēm un avenēm, no 0,03 līdz 0,7 mg/kg citiem sīkaugļiem un ogām, no 0,03 līdz 0,3 mg/kg citiem sakņu un gumu dārzeņiem kopumā, taču no 0,03 līdz 0,6 mg/kg redīsiem, no 0,03 līdz 0,07 mg/kg salātiem un salātveidīgajiem un no 0,03 līdz 0,8 mg/kg mg/kg pākšaugiem;
32.

pieņem zināšanai, ka Apvienotā Karaliste ir izvēlējusies savu turpmāko ekonomisko un tirdzniecības partnerību ar ES veidot, pamatojoties uz “Visaptverošu brīvās tirdzniecības nolīgumu”, kā noteikts Apvienotās Karalistes valdības 2020. gada 27. februārī publicētajā dokumentā “ The Future Relationship with the EU – The UK’s Approach to Negotiations ” (“Turpmākās attiecības ar ES – Apvienotās Karalistes pieeja sarunām”); uzsver, ka, lai gan Parlaments atbalsta to, ka ES ved konstruktīvas sarunas ar Apvienoto Karalisti par līdzsvarotu, vērienīgu un visaptverošu BTN, tomēr BTN pēc savas būtības nekad nebūs līdzvērtīgs netraucētai tirdzniecībai; piekrīt sarunu norādēs izklāstītajai nostājai, ko kopīgi pieņēma 27 dalībvalstis, ka tāda BTN darbības joma un mērķis, ko ES būtu ar mieru noslēgt, ir atkarīga no tā un tai ir jābūt tiešā veidā saistītai ar to, ka Apvienotā Karaliste piekrīt visaptverošiem, saistošiem un piemērojamiem noteikumiem, kas saistīti ar vienlīdzīgiem konkurences apstākļiem, ņemot vērā tirgu apjomu, ģeogrāfisko tuvumu, ekonomikas savstarpējo atkarību un savienojamību, integrāciju, kā arī no divpusēja nolīguma par zivsaimniecību kā neatņemamas partnerības daļas noslēgšanas; atkārtoti apstiprina, ka starp ES un Apvienoto Karalisti nevar noslēgt nekādu tirdzniecības nolīgumu, ja tajā nav iekļauts pilnīgs, ilgtspējīgs, līdzsvarots un ilgtermiņa zivsaimniecības nolīgums, kas paredz iespēju ar optimāliem nosacījumiem turpināt pašreizējo piekļuvi ūdeņiem, resursiem un tirgiem saskaņā ar kopējās zivsaimniecības politikas (KZP) principiem un pieņemts pirms pārejas perioda beigām;
15.

uzsver, ka ir nepieciešama salīdzināma attieksme pret uzglabāšanu visos dažādajos enerģijas nesējos un uzkrāšanu, kas notiek pirms un pēc skaitītāja, lai nepieļautu šķērssubsidēšanas problēmas rašanos, izvairoties no tīkla tarifiem vai sistēmas maksām, nodokļiem un nodevām; norāda, ka pašlaik elektroenerģijas patērētāji sedz lielāko daļu no dekarbonizācijas centienu finansiālā sloga un līdz ar to elektroenerģijas uzkrāšana tiek netieši sodīta;
J.

tā kā viena no bērnu darba visizplatītākajām ļaunākajām formām ir bīstams bērnu darbs, kas aptver aptuveni 73 miljonus bērnu vecumā no 5 līdz 17 gadiem, kuri strādā bīstamos apstākļos daudzās nozarēs, tostarp arī kalnrūpniecībā (13); tā kā 2018. gadā 47 % no visiem Madagaskaras bērniem vecumā no 5 līdz 17 gadiem bija iesaistīti bērnu darbā, tostarp aptuveni 86 000 bērnu strādāja kalnrūpniecībā (14); tā kā kalnrūpniecība ir nozare, kurā ir visaugstākie bērnu mirstības rādītāji –— vidēji 32 nāves gadījumi uz 100 000 bērniem vecumā no 5 līdz 17 gadiem;